B.D.Ö.

B.D.Ö. ehk Beer Drinkers Örchestra on eesti rock/heavy metal-ansambel, mis loodi 23. oktoobril 1990 Tallinnas Nõmmel. Näituse tänava ja Vabaduse puiestee nurgal asuvas prooviruumis (kus täna asub lasteaed) said üsna juhuslikult kokku neli inimest. Meenutab Ints: "Vist oli isegi kuidagi nii, et üks bänd kus olid Ints ja Lemo lõpetas oma proovi ja teine bänd, kus olid Danel ja Petuke tulid proovi. Üks saabujatest teatas, et Beer Drinkers Örchestra on bändi jaoks hea nimi. Nimi oli. Mehed olid olemas. Pillid olid ka. Ainult lood olid puudu. Kuna Daneli ja Petukese proov jäi vist mingil põhjusel ära ning Intsul ja Lemol kiiret ei olnud, siis tehti kohe üks proov otsa, mille käigus valmis käigu pealt neli lugu. Esimene lugu kandis nime "Honey Smells Like Shit". Aga võib olla oli ka kõik juba kokku lepitud Reaalkooli laulukoori laagris Võsul, kus Danel ja Lemo osalesid." Peatselt jäi pikast ja lohisevast nimest järgi B.D.Ö. See omakorda annab kõigile vabad käed panna bändile just selline nimi ja tähendus nagu parasjagu tunne on. Erinevad raadiod tegid isegi raadiomänge teemal "Mis peitub B.D.Ö. nimetähtede taga" ja väga lõbusaid nimesid tuli alates Betoon – depressiivsetest – ööbikutest kuni nimedeni Borja. Dima. Öleg. välja. Esimest korda oli B.D.Ö. avalikkuse ees 1990. aasta lõpus – 1991. aasta alguses, seoses Alex Alkohooliku poolt korraldatud üritusega Nõmme rahvamajas. Alex kadus pärast üliedukat üritust koos kõigega mis lubatud, B.D.Ö. oli sellest vaimustuses ja tegi talle laulu. Laul on tänaseks unustatud. Siiani viimast korda nähti neid 1996. aastal seoses B.D.Ö. enda korraldatud minituuriga Red Chrizmas Tartu Illusioonis ja Tallinnas ERKIs. Kaasatud olid Blind, UMB 463, Toe Tag ja Bläku ehk Bläck Rokit. Nende aastate vahel oli tegemist eriti monoliitse tuumikuga, kus vahetus vaid bassimees. Dan läks paremaid jahimaid otsima ja Alo tuli parematele jahimaadele. B.D.Ö. mängis kõikvõimalikes ja võimatutes kohtades Eestis, Taanis, Soomes ja peaaegu Venemaal. Alates 23. oktoobrist, kui ansambel ACE oma proovi lõpetas ja B.D.Ö. spontaanselt välja ilmus, kulus mõni intensiivne kuu, kui valmis oli umbes 12 lugu ning visuaalne etendus. Ilmselt oli see 1991. aasta esimestel kuudel, kui B.D.Ö. Nõmme Kultuurimajas bändide konkursil oma esimese kontserdi andis. Teise ja täiendatud kontsertetenduse andis B.D.Ö. juba suuremate abijõududega TPI Rohelises Konnas koostöös MTÜ-ga Popstaaride Toetamise Klubi. Selle ühisrinde eesmärgiks oli teha sümboolne kummardus Michael Jacksonile ning alustada süstemaatilisi toetusaktsioone erinevate Lääne popstaaride toetuseks. Nimekirjas olid veel Madonna, Arnold Schwarzenegger jpt. Sealt edasi levis info nähtusest nimega B.D.Ö. juba kulutulena. Tihenev kontsertgraafik, esimesed stuudiosessioonid Linnahalli Stuudios ja Raadiomajas, mille tagajärjel valmis esimene kassett "Greetings Musiclovers" ning kontserditurneed Taanis päädisid esimese täispika stuudioalbumiga "Heavy Metal Nonstop" ning verevahetusega. Danel läks tegema Nice Try nimelist bändi ning pärast väikest arutelu liitus bändiga Alo. See oli mees, kes oli B.D.Ö. jaoks iidol, olles ise ühtlasi ka B.D.Ö. fänn. See oli üsna ootamatu, kuid ideaalne kombinatsioon. Aastal 2009 avastati arhiivimaterjale sobrades, et just Alo kirjutas umbes pool aastat enne bändiga liitumist (5. oktoober 1991 Õhtuleht) esimese suurema ajaleheartikli B.D.Ö. kohta. Enne B.D.Ö.-ga liitumist oli Alo kidramees legendaarses (ja ilmselt ka Eesti esimeses) thrashi bändis. Enne verevahetust 3. märtsil 1992 jõuti teha ka esimene video loole "Synthezier is not my friend". 1993. aasta kevadel valmis esimene kunstiline film B.D.Ö.-st sarjas "Ületamatud Üheksakümnendad" (ETV, režissöör Tiina Kimmel). "Heavy Metal Nonstop" tuur aprillis ja mais 1993 käis läbi Ida-Virumaa olulisemad kohad ning suuremad Eesti linnad. 1993. aasta kevadel sai B.D.Ö. singli "Heavy Metal Nonstop" eest oma esimese Kuldplaadi Kuku Raadio edetabelisaatest Tagumine paar välja. 1993. aasta Rock Summeril kogus B.D.Ö. mitteametlikel andmetel suurima rahvaarvu B-lava juurde. Püstitati vähemalt kolm Guinnessi rekordit, mis tehnilistel põhjustel raamatusse ei mahtunud[viide?]. Oktoobris toimusid esimesed B.D.Ö. päevad Nõmme Rahvamajas, mis oli iga-aastase a-kultuurifestivali Operation B esiema. Kahepäevase ürituse eesmärk oli tähistada B.D.Ö. kolmandat juubelit. Müügil oli B.D.Ö. oma õlu nimega BDÖLU. Sama ürituse raames esitleti B.D.Ö. uut LP kassetti "Anbdlögged". 1993. aasta sügisel Kuku Raadio livesessioonide käigus salvestas B.D.Ö. stuudiokontserdi käigus oma teise stuudioalbumi "Anbdlögged", mis oli B.D.Ö. esimene unplugged plaat. Täpsemini kassett. Oma lugude töötlustest ja mõnedest laenulugudest koosnev materjal salvestati koostöös Hirvo Surva juhitud poistekooriga Revalia. Lisaks B.D.Ö. põhiliikmetele olid abiks Risto Rebane klahvpillid, Marko Allikson akustiline kitarr, Mati Simm klarnet ja Kalle Klein saksofon. Albumilt ilmus vähemalt kolm singlit "Home – B", "Unihea" ja "Mis onn?", millest viimane kuulutati Raadio 2 saate Kuraditosin karika vääriliseks ning leidis ohtrat raadiomängimist üle Eesti. Sel perioodil andis B.D.Ö. palju kontserte erinevatel väikestel lavadel. "Oli reaalne oht muutuda kõrtsubändiks," kostab B.D.Ö. ise selle kohta. 1994. aastal hakati kirjutama uusi lugusid ning ette valmistama uut kava. Järjepanu valmisid uued lood. Esimene singel "Summertime", kus külalisesinejana tegi kaasa Lauri Saatpalu, erilist edu ei saavutanud. Samal stuudiosessioonil mängiti demodena sisse "Bibala bobala boom", "Eat My Shorts", "Gett Back", "Don’t Even Think", ja "HOA". 1995. aastal valmisid kaks uut lugu "Operation B" ja "Band From 1 Billion Years B.C.". Mõlemad lood salvestati Linnahalli stuudios ning viimases loos tegi kaasa ka Evelin Samuel. Vaatamata tolle aja kohta karmile kõlale ning üldisele tantsumuusika buumile, võeti "Operation B" üsna kiiresti raadiote poolt omaks ning jõudis ka legendaarse ETV edetabelisaate 7 vaprat kuldarhiivi. 1995–1996 oli B.D.Ö. enamuse suurte festivalide kodumaine peaesineja. 1996. aasta jõulude ajal tegi B.D.Ö. oma viimase mikrotuuri Red Chrizmas, kus esineti Tartus ja Tallinnas ning abiks olid Blind, UMB 463, Toe Tag ja Bläku. Aastal 2009 täitus juba aastaid peas küpsenud plaan anda välja B.D.Ö. esimene CD-plaat, millel kõik olulisemad lood. Aastal 2009 leidis Lemo üles "Heavy Metal Nonstop" ja "Anbdlögged" stuudio masterlindid, mis oli katalüsaatoriks ja reaktivaatoriks. Kogumik oli plaanitud kahes erinevas versioonis, millest esimene "Heavy Metal Megahits" ilmus 12. juunil 2009. Teine, mis siiani on oodanud osade oluliste materjalide välja ilmumist, saab nimeks B.D.Ö. "Complete Collection", kus peal eranditult kõik video- ja helisalvestised. Mais 2009 läks B.D.Ö. üle 14 aasta stuudiosse, kus salvestati uusversioon Ruja loost "Eile nägin ma Eestimaad" ning uusversioon loost "Operation B" koos Vanilla Ninjaga. Samal ajal tegid Külalised omapoolse jazz roots versiooni loost "Operation B". Juuni alguses ilmunud singlil "Eile nägin ma Eestimaad" said kõik need lood kokku. “Eile nägin ma Eestimaad” võeti edumeelsetes raadiotes tänuga vastu ning lugu sai ka eksperimentaalse video, mille kaasautoriteks on eestimaalased ise, laadides YouTube'i oma eestiteemalisi videoid. 13. juunil 2009 astus B.D.Ö. üle 13 aasta lavale Baltikumi suurimal rokkfestivalil Rabarock. Audiovisuaalne loeng "Heavy Metal Nonstop" kanti ette B.D.Ö. muusika saatel. Loengu sisuks oli "Kuidas tuunida ideaalset heavy metal bändi?" Lisaks ilustava materjalina LED-ekraanid, lendavad inimesed, väiksemad ja suuremad plahvatused, paar õnnetust. Kontsert kulmineerus järjekordse rekordiga – lavale astus maailma suurim heavy metal bänd, mis rokkfestivalidel kunagi mänginud. 42 muusikut esitas hümni "Heavy Metal Nonstop". 1 dokumentaalfilm ETV-le “B.D.Ö.2010”, 1 iga-aastane üritus Operation B 1 toetusaktsioon popstaar Madonna toetuseks 2 näitust B.D.Ö. kohta (Tallinnas ja Pärnus) 2 stuudioalbumit – "Heavy Metal Nonstop" ja "Anbdlögged" 1 Kuku Raadio kuldplaat 1 Raadio 2 Kuraditosina karikas 1 kogumikplaat "Heavy Metal Megahits" 4 Guinnessi rekordit 1993. aasta Rock Summeril 1 maailmarekord 2009. aasta Rabarockil 17 toodet B.D.Ö. Factories poolt 64 häält kohalike omavalitsuste valimisel 1993 Lemo – vox. Kitarr (1990–) Petuke – kitarr, backvox (1990–) Ints – trummid, backvox (1990–) Dan – bass, backvox (1990–1992, 2009–) Alo – bass, programming (1993–) Joel – trummid (2010–) Enar – backvox (2010–) groZmot – live sound engineer (2009–) Emer Värk – VJ (2009–) Taavi”Miisu”Varm – live videovisuaalid & VJ (2009) KotKas a.k.a. Kristo K- live sound engineer (1994–1996) Oskar – live sound engineer (1991–1994) Mac – host (1990–1994 & 2009) Liiva Mart – manager (1991–1994) Andres "Poiss" Mirme – näitleja (1990–1991), mängud tulega ja trikid (1994–1996, 2009) Terasmees – suured paugud, trikid (2009) Eero Druus – suured paugud, trikid (2009) Elyka Edovald – suured paugud, trikid (2009) Roman N. "Rommi" Laupmaa – tehnik (2009) Tekla Maia Neberidze – backvox (1990–1991) Evelin Ojaloo – backvox (1990–1991) Rivo "Riuks" Saarna – näitleja (1990–1991), kitarr (2009) Paavo "Paavst" Peterson – näitleja (1990–1991) Andres "Savi" Saviste – (õhu)kitarr (1991) Ants "Apelsin" Nuut (Apelsin) – “Heavy Metal Nonstop” tromboon ja vokaal (1991) Gunnar Graps – “Heavy Metal Nonstop” suupill (1991) Margus "Maku" Kulden (Spanish Castle, Kulden) – “Heavy Metal Nonstop” vox. (1991 & 2009) Risto Rebane – süntesaator ja klahvpillid (1992–1994) Hirvo Surva ja Revalia poistekoor – “Anbdlögged” 1993 Lauri Saatpalu (Dagö, Pantokraator) – singel "Summertime" vox (1994) Evelin Samuel – singel "Band From ..." – backvox (1994) Lenna Kuurmaa (Vanilla Ninja) – vox “Operation B 2009” Piret Järvis (Vanilla Ninja) – vox “Operation B 2009” Katrin Siska (Vanilla Ninja) – süntesaator “Operation B 2009” Joel Volkov (Zorg) – livetrummid “Eile nägin ma Eestimaad” (2009) Borka (The Sun) – stuudiotrummid “Eile nägin ma Eestimaad” (2009) Reigo Ahven – live Taiko trummid (2009) Bonne (Pedigree) – vox @ Rabarock 2009 Tarvo Valm (The Sun, Me Myself & I, Human Ground jpt) – kitarr @ Rabarock 2009 Andri Hõbemägi (Palat) – kitarr @ Rabarock 2009 Marko Allikson (Leper Messiah) – kitarr @ “Anblögged” 1993 ja Rabarock 2009 Romet Pott (Die Pohh) – kitarr @ Rabarock 2009 Rene Rebane (Zorg) – kitarr @ Rabarock 2009 Robert Vaigla (Slide-Fifty) – kitarr @ Rabarock 2009 Taavet Jansen – kitarr @ Rabarock 2009 Lukas Jansen – kitarr @ Rabarock 2009 Maike Lond (Zriamuli, Cirkus Apraxie) – kitarr @ Rabarock 2009 Joel Berg (Blind, Me, Myself & I) – bass @ Rabarock 2009 Taff (Pedigree) – kitarr @ Rabarock 2009 Mihkel Raud (Singer Vinger) – kitarr @ Rabarock 2009 Raul Ukareda (Compromise Blue) – kitarr @ Rabarock 2009 Erik Morna (Kanto) – kitarr @ Rabarock 2009 Kallervo Karu (Slide-Fifty) – trummid @ Rabarock 2009 Revo Jõgisalu (Toe Tag) – õhukitarr @ Rabarock 2009 Onu Bella – laul @ Rabarock 2009 Reigo Kuivjõgi (Uljas) – jauram, laul @ Rabarock 2009 Ivar Paulson (Uljas) – jauram, laul @ Rabarock 2009 Leila Luik (Triplemission, Uljas) – tants ja trall, laul @ Rabarock 2009 Lily Luik (Triplemission, Uljas) – tants ja trall, laul @ Rabarock 2009 Liina Luik (Triplemission, Uljas) – tants ja trall, laul @ Rabarock 2009 Cram (No-Big-Silence) – laul B.D.Ö. & Von Krahli sünnipäev 2009 Tommyboy (Külalised, Noizmakaz – laul B.D.Ö. & Von Krahli sünnipäev 2009 Korraldajaonu (Winny Puhh) – laul B.D.Ö. & Von Krahli sünnipäev 2009 G-Enka (Toe Tag, A-Rühm) – laul B.D.Ö. & Von Krahli sünnipäev 2009 Kaarel Kose (A-Rühm) – laul B.D.Ö. & Von Krahli sünnipäev 2009 Villu Tamme (J.M.K.E.) – laul B.D.Ö. & Von Krahli sünnipäev 2009 Jaan Pehk (Köök, Orelipoiss) – laul B.D.Ö. & Von Krahli sünnipäev 2009 Peeter Jalakas – laul B.D.Ö. & Von Krahli sünnipäev 2009 Mart Koldits – laul B.D.Ö. & Von Krahli sünnipäev 2009 Enar Tarmo – laul @ "B.D.Ö. & Von Krahli sünnipäev 2009 Greeting Musiclovers (1991) Heavy Metal Nonstop (1992) Anbdlögged (1993) Heavy Metal Megahits (2009) Rasputin (1991) Synthezier is not my friend (1991) Heavy Metal Nonstop (1992) Waterloo (1992) Supero Hypero Pig (1992) Ghostbusters koos Rhapsodyga (1992) Mis onn? (1993) Unihea (1993) Home B (1994) Summertime (1994) Operation B (1995) Band From 1 Billion Years B.C. (1996) Eile nägin ma Eestimaad (2009) Heavy Metal Nonstop (1991) Pole Vaulting Boys – video hävinud (1991) Synthezier is not my Friend (1992) Bitchtrap (1992) Let’s Ski (1993) B.D.Ö. Guinnessi rekordid Rock Summeril 1993 (1993) Unihea (1993) Operation B (1995) Band From 1 Billion Years B.C. (1995) Operation B live (1996) Eile nägin ma Eestimaad (2009) Operation B live (2009) B.D.Ö. ja Maailma suurim Heavy Metal Megabänd @ RABAROCK 2009 "Heavy Metal Nonstop" (2009) B.D.Ö. Villu Tamme ja Katrin Siska " Seitseteist" (2009) B.D.Ö. ja Winny "Korraldajaonu" Puhh "3 Põrsakest" (2009) B.D.Ö. feat Marko Atso @ Rock Ramp 2010 "We Care Atsot" (2010) “B.D.Ö. 2010” ETV 1993 “Nad on B.D.Ö.-s” ETV 1993 B.D.Ö. blog Estonianmetal.com B.D.Ö. ametlik YouTube kanal B.D.Ö. MySpace Õhtuleht Rada7 Eesti Päevaleht Õhtulehe artikkel 1992 KesKus Eesti Ekspress LastFM